
Expedient: 4005/2025
Procediment: Convocatòria subvenció en règim de concurrència competitiva
Assumpte:  Atorgament de la subvenció en règim de concurrència competitiva per a projectes d’acció humanitària
Signat per: Alcaldia


[bookmark: _Hlk62044904_0][bookmark: BLO__BDT_0]CONVOCATÒRIA 2025 DE LA SUBVENCIÓ EN RÈGIM DE CONCURRÈNCIA COMPETITIVA PER A PROJECTES D’ACCIÓ HUMANITÀRIA


Objecte i finalitat
L’objecte és definir el conjunt de condicions i el procediment a seguir per a la sol·licitud, tramitació, concessió, i cobrament de la subvenció en règim de concurrència competitiva relativa als projectes d’acció humanitària. 
L’acció humanitària engloba les intervencions destinades a salvar i alleujar el sofriment de les persones afectades per emergències nacionals i internacionals tals com desastres naturals, conflictes armats, situacions de violència o crisis humanitàries de llarga durada, així com protegir la seva dignitat i els seus drets en aquests contextos.
Inclou també les actuacions amb persones refugiades i desplaçades i les activitats en la primera fase de la rehabilitació després del desastre i determinades accions de prevenció i preparació del desastre. Igualment s’inclouen les actuacions més específiques d’àmbit local dirigides a reduir les situacions de risc d’exclusió social i vulnerabilitat dels habitants del municipi, així com també promoure els drets humans i la construcció de la pau.
S’empararà també totes aquelles actuacions destinades a la investigació sanitària i científica.

El règim jurídic és el de concurrència competitiva.


Beneficiaris
Podran sol·licitar la subvenció, i per tant ser beneficiaris de la mateixa:
· Organitzacions nacionals i internacionals de dret públic creades per tractat o acord internacional, i les persones jurídiques associades a elles que tinguin com a objectiu i finalitat la determinada per aquestes bases
· Organitzacions o institucions no governamentals sense afany de lucre que desenvolupin activitats coincidents amb l’objecte d’aquestes bases i que compleixin els següents requisits:
· Que siguin persones jurídiques legalment constituïdes i inscrites al Registre d’Entitats de la Generalitat de Catalunya
· Que d’acord amb els seus Estatus o normes reguladores tinguin com a objectiu i finalitat reconeguda l’acció humanitària.

Les persones, que siguin beneficiàries d’una subvenció derivada d’una convocatòria de la present subvenció, podran presentar-se a les següents convocatòries conservant el seu ordre de prelació, però sempre i en tot cas, tindran preferència la resta de persones que no hagin estat beneficiàries de cap altre convocatòria.


Obligacions dels beneficiaris
Els sol·licitants hauran d’acreditar els següents punts:
· Que no estan incurses en les circumstàncies previstes a l’article 13 de la Llei 38/2003, de 17 de novembre, general de subvencions.
· Que no han estat mai objectes de sancions administratives fermes ni de sentències judicials fermes condemnatòries per haver exercit o tolerat pràctiques laborals considerades discriminatòries per raó de sexe o gènere, en aplicació de la Llei 17/2015, de 21 de juliol, d’igualtat entre dones i homes.
· Que estiguin al corrent amb les seves obligacions tributàries amb la TGSS, AEAT i Ajuntament d’Altafulla, exceptuant aquelles situacions on la persona jurídica beneficiària es trobés en condicions de risc d’exclusió social i/o econòmica.
· D’altres que marqui la Llei 38/2003, de 17 de novembre, general de subvencions, el RD 887/02006 de 21 de juliol, del Reglament que desenvolupa la Llei General de Subvencions.


Projectes subvencionables
La finalitat de les subvencions regulades per aquestes normes és la d’aportar els recursos necessaris per a l’execució de:
· Projectes d’ajuda d’emergència destinats a la provisió urgent de béns i serveis bàsics per garantir la supervivència i alleujar el sofriment de les persones afectades per catàstrofes naturals, conflictes armats, emergències internacionals i situacions de violència.
· Projectes de resposta humanitària orientats a alleujar el sofriment, garantir la subsistència, protegir els drets fonamentals i defensar la dignitat de les persones afectades per catàstrofes naturals, conflictes armats, emergències internacionals, situacions de violència i crisis humanitàries de llarga durada.
· Projectes d’assistència prolongada a persones refugiades i desplaçades.
· Projectes de rehabilitació inicial després d’un desastre i accions destinades a la preparació i prevenció de desastres.
· En l’àmbit local, els projectes haurien de donar resposta a les necessitats socials i/o econòmiques d’aquelles persones en risc d’exclusió del municipi, i que no reben altre suport per part de l’administració i actor socials.

Són zones objecte de les intervencions aquelles en que es donin alguna o algunes de les circumstàncies següents: 

· Augment significatiu dels indicadors específics referits a factors que amenacin la vida humana, la salut i la subsistència en el país o la regió on es localitza la crisi humanitària 
· Existència d’un nombre de víctimes i persones afectades significatiu i absència de capacitat local suficient per fer-hi front. 
· Que hi hagi una demanda específica per part de la societat civil, les autoritats del país o les autoritats regionals en casos d’emergència o una crida internacional d’ajut humanitari. 
· Insuficiència en la capacitat de resposta, per causa política i/o econòmica, de les autoritats nacionals i locals per atendre a la població vulnerable. 
· Que hi hagi una demanda específica per part de la societat civil del municipi d’Altafulla.

En el termini d’execució serà un màxim de 6 mesos per a projectes d’ajuda d’emergència i 12 mesos per a projectes tots els projectes anteriorment referenciats.

El projecte haurà de promoure els drets humans, els drets fonamentals, el Dret Internacional Humanitari i la construcció de la pau, principalment en els contextos de violència, crisi social o conflicte armat.

El projecte haurà de respectar i observar els principis humanitaris tals com la independència, neutralitat i imparcialitat i orientar-se als sectors socials més vulnerables i afectats.

El projecte haurà de reduir els factors causants de la vulnerabilitat i reforçar les capacitats locals. S’exclouran els projectes que no compleixin els requisits exposats.


Finançament
El finançament de les subvencions contemplades en aquestes bases anirà a càrrec de l’aplicació pressupostària 1-231-48012 del pressupost de l’Ajuntament d’Altafulla de l’any 2025.
L’import del crèdit pressupostari és de 18.000,00 €


Quantia de la subvenció
La quantia de la subvenció serà la determinada en el pressupost vigent del municipi, i cada any es determinarà en la convocatòria corresponent. La partida màxima, serà de 18.000 euros. 

La quantia de la subvenció serà el resultat de la distribució de la consignació pressupostària de la partida corresponent entre les sol·licituds presentades. 

Per a la distribució de la consignació pressupostària es determinarà de la forma següent:
a) quantia fixa a distribuir a parts iguals entre totes les sol·licituds presentades. Aquesta quantia fixa quedarà supeditada a la partida pressupostària anual que es destini a la subvenció per a projectes d’acció humanitària.
b) per la consignació pressupostària restant, es sotmetrà als criteris de valoració determinats en l’article 8 d’aquestes bases específiques.


Criteris de valoració
A través dels criteris de valoració, el que es vol aconseguir és poder realitzar una valoració objectiva dels projectes presentats. La puntuació màxima que un projecte pot aconseguir tenint en compte aquests criteris de valoració és de 25 punts. Els criteris de valoració serviran per determinar la part variable de la quantia a percebre per sol·licitud i projecte. Els criteris de valoració són els següents:

	CRITERI 1

	Capacitat de l’entitat – l’entitat ha gestionat projectes sobre els que es pot atorgar la subvenció (acció social)
	PUNTUACIÓ
(max. 5 punts)

	L’entitat porta gestionant projectes d’acció social durant més de 5 anys
	5 punts

	L’entitat porta gestionant projectes d’acció social entre 3 i 5 anys
	3 punts

	L’entitat porta gestionant projectes d’acció social entre 1 i 3 anys
	2 punts

	L’entitat és la primera vegada que gestionarà projectes d’acció social
	1 punt



	CRITERI 2

	Descripció detallada del projecte 
	PUNTUACIÓ (màx. 10 punts)

	Que el projecte incorpori una descripció detallada i fonamentada del context
	2 punts

	Que el projecte determini amb claredat les causes desencadenants de la situació sobre la qual s’ha de prestar l’acció
	2 punts

	Que el projecte determini les necessitats que pretén cobrir amb l’acció realitzada
	2 punts

	Que el projecte inclogui un cronograma de l’actuació a realitzar
	2 punts

	Que el projecte determini amb claredat la població destinatària i sobre la que recaurà l’acció social
	2 punts



	CRITERI 3

	Viabilitat i sostenibilitat del projecte
	PUNTUACIÓ (màx. 5 punts)

	Adequació de la resposta a la realitat sociocultural 
	5 punts

	Reducció de la vulnerabilitat
	3 punts



	CRITERI 4
	

	Pressupost i seguiment/avaluació del projecte
	PUNTUACIÓ (màx. 5 punts)

	El pressupost està correctament elaborat, sent clar i detallat 
	5 punts

	El projecte estableix mecanismes clars i concrets sobre el seguiment, control i avaluació del projecte i el pressupost determinat
	3 punts




Bases reguladores
Bases específiques per regular l’atorgament de les subvencions en règim de concurrència competitiva per a projectes d’acció humanitària van ser publicades en el BOPT de data 5 de maig de 2023, CVE – 2023 - 03635 i en el DOGC, de data 5 de maig de 2023, CVE – DOGC – A – 231117010 - 2023. L’aprovació definitiva es publica en el BOPT de data 22 de juny de 2023, CVE – 2023 – 05273 i en el DOGC de data 21 de juny de 2023, CVE – DOGC – A – 23165060 – 2023.


Procediment de concessió, resolució i notificació de la resolució de les sol·licituds
El procediment a seguir per la presentació de les sol·licituds per a la subvenció està recollit en l’article 7 de les Bases.

L’òrgan instructor és el Departament corresponent de l’Ajuntament, el qual examinarà les sol·licituds presentades i requerirà les persones interessades perquè esmenin els defectes esmenables o aportin la documentació que hi manca, en el termini màxim de 10 dies hàbils a comptar de l’endemà de la notificació del requeriment. La presentació fora del termini que estableixi la convocatòria comporta la inadmissió de la sol·licitud. 

Un cop avaluades les sol·licituds per l’òrgan instructor, es reunirà la Comissió Avaluadora que formularà la proposta de resolució de la concessió o denegació de la subvenció a l’òrgan competent per resoldre. Aquesta Comissió Avaluadora d’Acció Social estarà formada per:
· El/la regidor/a d’Acció Social, que actuarà de President/a
· El/la secretari/ària de la Corporació, o persona en qui delegui. que actuarà com a vocal.
· El/la interventor/a de la Corporació, o persona en qui delegui, que actuarà com a vocal.
· Un càrrec electe, corresponent a un grup de l’oposició, designar per l’Alcaldia, que actuarà com a vocal

La persona instructora formarà part de la comissió avaluadora i exercirà com a Secretària de la mateixa, amb veu i sense vot.

La resolució sobre l’atorgament d’aquesta subvenció serà adoptada per l’òrgan competent, en el termini màxim de 6 mesos, amb indicació del beneficiari i l’import de l’ajut per a la contractació. 

La notificació de la resolució comunicant el resultat del procediment es durà a terme de manera individualitzada a cadascun dels sol·licitants, la qual posarà fi a la via administrativa, contra aquesta els interessats podran interposar, amb caràcter potestatiu, recurs de reposició en el termini d’un mes, o recurs contenciós administratiu.


Termini de presentació de sol·licituds
El termini de presentació de sol·licituds començarà el dia següent al de la publicació de l’extracte de la convocatòria al Butlletí Oficial de la Província de Tarragona, mitjançant la Base de Dades Nacional de Subvencions, i serà de 10 dies naturals.

